CELEX: 31986L0080
Language: el
Date: 1986-02-25 00:00:00
Title: Οδηγία 86/80/ΕΟΚ του Συμβουλίου της 25ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, των οδηγιών 73/132/ΕΟΚ και 78/53/ΕΟΚ σχετικά με τις στατιστικές έρευνες που πρέπει να πραγματοποιούνται από τα κράτη μέλη για το ζωικό κεφάλαιο βοοειδών

Avis juridique important

|

31986L0080

Οδηγία 86/80/ΕΟΚ του Συμβουλίου της 25ης Φεβρουαρίου 1986 για την τροποποίηση, λόγω της προσχώρησης της Ισπανίας και της Πορτογαλίας, των οδηγιών 73/132/ΕΟΚ και 78/53/ΕΟΚ σχετικά με τις στατιστικές έρευνες που πρέπει να πραγματοποιούνται από τα κράτη μέλη για το ζωικό κεφάλαιο βοοειδών  

Επίσημη Εφημερίδα αριθ. L 077 της 22/03/1986 σ. 0027 - 0028

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 25ης Φεβρουαρίου 1986  για την τροποποίηση, λόγω της προσχώρησης της Ισπανίας και της Πορτογαλίας, των οδηγιών 73/132/ΕΟΚ και 78/53/ΕΟΚ σχετικά με τις στατιστικές έρευνες που πρέπει να πραγματοποιούνται από τα κράτη μέλη για το ζωικό κεφάλαιο βοοειδών  (86/80/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθο 396,  την πρόταση της Επιτροπής,  Εκτιμώντας:  ότι η οδηγία 73/132/ΕΟΚ (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και η οδηγία 78/53/ΕΟΚ (3), όπως τροποποιήθηκε τελευταία από την οδηγία 81/488/ΕΟΚ (4), προβλέπουν τις έρευνες που πρέπει να διενεργούν τα κράτη μέλη στον τομέα της παραγωγής βοοειδών·  ότι, λόγω της προσχώρησης του Βασιλείου της Ισπανίας και της Πορτογαλικής Δημοκρατίας, πρέπει να γίνουν τεχνικές προσαρμογές σ' αυτές τις οδηγίες, και ιδίως να προβλεφθεί η χρηματοδοτική συνεισφορά της Κοινότητας στις δαπάνες αυτών των κρατών μελών στα πλαίσια των ερευνών που θα πραγματοποιήσουν το 1986, 1987 και 1988·  ότι πρέπει να προβλεφθούν, σύμφωνα με τα συμπεράσματα της διαπραγματευτικής συνδιάσκεψης, ιδιαίτερες διατάξεις για την Πορτογαλία, λόγω των τεχνικών δυσκολιών που πρέπει να υπερνικήσει για τη διενέργεια των ερευνών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Με ισχύ από την 1η Μαρτίου 1986 η οδηγία 73/132/ΕΟΚ τροποποιείται ως εξής:  1. Στο άρθρο 1 προστίθεται η ακόλουθη παράγραφος:  «3. Στην Πορτογαλία, και συγκεκριμένα μόνο στην αυτόνομη περιφέρεια της Μαδέρας, τα αποτελέσματα της έρευνας που θα πραγματοποιηθούν το Δεκέμβριο 1986 θα προέρχονται από ανάλυση της γεωργικής απογραφής που θα διεξαχθεί σ' αυτήν κατά το ίδιο έτος, σύμφωνα με τον κανονισμό (ΕΟΚ) αριθ. 1463/84 του Συμβουλίου της 24 Μαΐου 1984 περί της οργανώσεως ερευνών για τη διάρθρωση των γεωργικών εκμεταλλεύσεων για το 1985 και το 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2).  (1) ΕΕ αριθ. L 142 της 29. 5. 1984, σ. 3.  (2) ΕΕ αριθ. L 362 της 31. 12. 1985, σ. 8.»  2. Στο άρθρο 4 παράγραφος 3 προστίθεται το ακόλουθο εδάφιο:  «Όσον αφορά την Πορτογαλία, αυτή η παρέκκλιση ισχύει μέχρι το 1988.»  3. Στο άρθρο 5 παράγραφος 1 προστίθεται το ακόλουθο εδάφιο:  «Κατά παρέκκλιση του πρώτου εδαφίου, η Πορτογαλική Δημοκρατία μπορεί να ανακοινώνει τα παραπάνω αποτελέσματα μέχρι οκτώ εβδομάδες το αργότερο μετά το μήνα αναφοράς της έρευνας, για μία περίοδο τριών ετών από την ημερομηνία προσχώρησης.»  4. Το άρθρο 5 παράγραφος 2 συμπληρώνεται ως εξής:  «Ισπανία: Communidades autonomas  Πορτογαλία: Regioes».  5. Στο άρθρο 11 παράγραφος 1 προστίθεται το ακόλουθο εδάφιο:  «Οι δαπάνες που απαιτούνται για τη διεξαγωγή, από το Βασίλειο της Ισπανίας και την Πορτογαλική Δημοκρατία, της έρευνας που προβλέπεται από την παρούσα οδηγία για τα έτη 1986, 1987 και 1988 επιβαρύνουν τον προϋπολογισμό των Ευρωπαϊκών Κοινοτήτων κατά ένα κατ' αποκοπή ποσό που θα καθορισθεί.»  Άρθρο 2  Με ισχύ από την 1η Μαρτίου 1986, η οδηγία 78/53/ΕΟΚ τροποποιείται ως εξής:  1. Στο άρθρο 2, η παράγραφος 2 συμπληρώνεται ως εξής:  «Στην Πορτογαλία η πρώτη προσωρινή έρευνα διεξάγεται το 1987. »  2. Το άρθρο 3 αντικαθίσταται από το ακόλουθο κείμενο:  «Άρθρο 3  Οι δαπάνες που απαιτούνται για τη διεξαγωγή, από το Βασίλειο της Ισπανίας και την Πορτογαλική Δημοκρατία, της έρευνας που προβλέπεται από την παρούσα οδηγία για τα έτη 1986, 1987 και 1988 επιβαρύνουν τον προϋπολογισμό των Ευρωπαϊκών Κοινοτήτων κατά ένα κατ' αποκοπή ποσό που θα καθορισθεί.»  Άρθορ 3  Η παρούσα οδηγία απευθύνεται στα κράτη μέλη.  Βρυξέλλες, 25 Φεβρουαρίου 1986.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 153 της 9. 6. 1973, σ. 25.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 16 της 20. 1. 1978, σ. 20.  (4) ΕΕ αριθ. L 189 της 11. 7. 1981, σ. 46.